Иван Вазов
Жетварка

chitanka.info

От мъничка навикнах

        да ходя по полята

и лете аз обикнах

        да жъна там в нивята.

От маранята жежка

        аз сърпа не оставям

и работата тежка

        със песен я забравям.

Така минувам лете

        по жетва, жетва злата

и колчем найда цвете,

        накичвам си главата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.